Matriek-video 2018: Nicola wil pediater wordHoërskool Centurion se oud-hoofdogter stap haar toekoms met sewe onderskeidings tegemoet. Nicola Janse van Rensburg sê met al haar verantwoordelikhede en buitemuurse aktiwiteite was dit ŉ groot uitdaging om genoeg aandag aan haar akademie ook te gee. Tog glo sy dat hoe meer sy doen, hoe meer kry sy gedoen. Haar redding was om lysies van al haar pligte te maak. Sy werk elke dag daaraan om ŉ beter weergawe van haarself te wees. Nicola gaan medies aan die Universiteit van Pretoria studeer en droom daarvan om eendag in pediatrie te spesialiseer.